Randers d. 9 sept. 2025

**Høringssvar budget 2026/29**

Hvis Randers kommune skal lykkes med at hæve den generelle beskæftigelsesfrekvens vil det ikke være tilstrækkeligt med en ny Erhvervsafdeling, det kræver en målrettet indsats og et styrket samarbejde omkring udsatte borgere, der har potentiale til at bidrage til arbejdsstyrken. Denne borgergruppe har ofte komplekse biopsykosociale udfordringer og profiterer af en håndholdt indsats. Det forudsætter fagpersoner med høj faglighed, som kan understøtte borgerne på kvalificeret vis.

Vi er bekymrede for, at hvis udsatte borgere overlades uden krav og indsatser, vil det få betydning for deres livskvalitet og sundhed.

Ligesom kompleksitetsgraden vil stige, rollemodeller vil gå tabt - og sandsynlighed for at efterlade social arv i generationer fremover.

Randers kommune ligger i forvejen højt placeret over at være en kommune med mange borgere på overførelsesindkomst og vi kan derfor frygte at - ingen indsats, kan medføre tilflyttere som kan se Kommunen som et bedre alternativ til den kommune de bor i dag. En Kommune uden social indsats kan meget nemt give et omdømme der ikke tiltrækker eller fastholder arbejdskraft/skatteborgere.

Vores anbefaling er derfor at som kommune fortsat at investere i de udsatte borgere, bl.a. ved at opretholde de ydelser som man på CBR har ekspertise/erfaringer med, idet det samlede personale bærer den tværprofessionelle ekspertise og erfaring med en recovery- og rehabiliteringsorienteret indsats med udsatte borgere.

I den sammenhæng henledes også opmærksomheden, i en særlig grad på vigtigheden i at Randers Kommune viderefører ”Klog på Job”- tilbuddet ved CBR til borgere med autismediagnoser.

Tilbuddet er i høj efterspørgsel, med ventetid og stigende behov i takt med, at målgruppen vokser. En tidlig, beskæftigelsesrettet socialfaglig indsats er her helt afgørende.

På vegne af medarbejdersiden i LMU- Lærings og kompetencecenter, Randers Kommune.

Dennis thor næstformand.